ჰიბრიდული და სრულად დისტანციური სამუშაო მოდელების გავლენა ორგანიზაციულ დინამიკაზე:  ციფრული ტექნოლოგიების როლი მართვის ეფექტიანობის უზრუნველყოფაში
Authors: Gadelia, Tamar, Makalatia, Irakli
Type: Thesis
Published: 2026
Keywords: ჰიბრიდული სამუშაო, დისტანციური სამუშაო, ორგანიზაციული დინამიკა, ციფრული ტექნოლოგიები, მართვის ეფექტიანობა, Hybrid Work, Remote Work, Organizational Dynamics, Digital Technologies, Management Effectiveness

<p>თანამედროვე მსოფლიოში ციფრული ტრანსფორმაცია და ინფორმაციული ტექნოლოგიების სწრაფი განვითარება მნიშვნელოვან გავლენას ახდენს ორგანიზაციების ფუნქციონირების პრინციპებზე. განსაკუთრებით აქტუალური გახდა ჰიბრიდული და სრულად დისტანციური სამუშაო მოდელების გავრცელება, რომლებმაც არსებითად შეცვალა შრომითი ურთიერთობების, მენეჯმენტის, კომუნიკაციისა და ორგანიზაციული დინამიკის ტრადიციული ფორმები. აღნიშნული ცვლილებები განსაკუთრებით ინტენსიური გახდა კორონავირუსის პანდემიის შემდეგ, როდესაც მრავალმა ორგანიზაციამ საქმიანობა დისტანციურ ფორმატში გადაიტანა და დაიწყო ახალი სამუშაო სისტემების დანერგვა.</p>
<p>წინამდებარე ნაშრომის მიზანია ჰიბრიდული და სრულად დისტანციური სამუშაო მოდელების გავლენის შესწავლა ორგანიზაციულ დინამიკაზე და ციფრული ტექნოლოგიების როლის შეფასება მართვის ეფექტიანობის უზრუნველყოფის პროცესში. კვლევა მიზნად ისახავს იმის დადგენას, თუ როგორ აისახება თანამედროვე სამუშაო მოდელები თანამშრომელთა პროდუქტიულობაზე, მოტივაციაზე, ორგანიზაციულ ჩართულობაზე, კომუნიკაციის ეფექტიანობასა და ლიდერობის პროცესებზე. ასევე გაანალიზებულია ის გამოწვევები, რომლებიც დაკავშირებულია ციფრულ უსაფრთხოებასთან, თანამშრომელთა კოორდინაციასთან და ორგანიზაციული კულტურის შენარჩუნებასთან.</p>
<p>ნაშრომის თეორიული ნაწილი ეფუძნება თანამედროვე საერთაშორისო სამეცნიერო ლიტერატურის ანალიზს, რომელიც ეხება ჰიბრიდული და დისტანციური მუშაობის განვითარებას, ორგანიზაციულ ტრანსფორმაციას, ციფრულ ლიდერობას, თანამშრომელთა ქცევასა და ტექნოლოგიური ადაპტაციის პროცესებს. განხილულია თანამედროვე ორგანიზაციებში მიმდინარე ცვლილებები, ციფრული კომუნიკაციის სისტემების განვითარება და მონაცემებზე დაფუძნებული მართვის პრაქტიკის მნიშვნელობა.</p>
<p>კვლევის ემპირიული ნაწილი ეფუძნება რაოდენობრივ კვლევას, რომელიც განხორციელდა გუგლ ფორმსის გამოყენებით. კვლევაში მონაწილეობა მიიღო 100 რესპონდენტმა, რომლებიც სხვადასხვა ორგანიზაციაში არიან დასაქმებულნი და აქვთ ჰიბრიდული ან დისტანციური მუშაობის გამოცდილება. მიღებული მონაცემების ანალიზმა აჩვენა, რომ რესპონდენტთა უმრავლესობა დადებითად აფასებს ციფრული ტექნოლოგიების გავლენას სამუშაო პროცესებზე. გამოიკვეთა, რომ ჰიბრიდული სამუშაო მოდელი ხელს უწყობს პროდუქტიულობის ზრდას, სამუშაოსა და პირადი ცხოვრების ბალანსის გაუმჯობესებას და თანამშრომელთა მოტივაციის შენარჩუნებას. ამავდროულად, კვლევამ აჩვენა, რომ ორგანიზაციებისთვის კვლავ მნიშვნელოვან გამოწვევად რჩება ეფექტიანი კომუნიკაციის უზრუნველყოფა, თანამშრომელთა ორგანიზაციული იდენტიფიკაციის შენარჩუნება და კიბერუსაფრთხოების მაღალი სტანდარტების დაცვა.</p>
<p>კვლევის შედეგების საფუძველზე დადგინდა, რომ ჰიბრიდული და სრულად დისტანციური სამუშაო მოდელების წარმატება დამოკიდებულია არა მხოლოდ ტექნოლოგიურ ინფრასტრუქტურაზე, არამედ ეფექტიან ლიდერობაზე, თანამშრომელთა ჩართულობაზე, ორგანიზაციულ კულტურასა და მენეჯერული პროცესების სწორ ორგანიზებაზე. ნაშრომი პრაქტიკულ მნიშვნელობას ატარებს იმ ორგანიზაციებისთვის, რომლებიც გეგმავენ ან უკვე იყენებენ თანამედროვე სამუშაო მოდელებს და ცდილობენ გაზარდონ მართვის ეფექტიანობა ციფრული გარემოს პირობებში.</p>
<p> </p>
<p> </p>
<p> </p>
<p>In the modern world, digital transformation and the rapid development of information technologies have significantly influenced the principles of organizational functioning. The widespread adoption of hybrid and fully remote work models has become particularly important, fundamentally transforming traditional forms of labor relations, management, communication, and organizational dynamics. These changes intensified especially after the COVID-19 pandemic, when many organizations shifted their operations to remote formats and began implementing new work systems.</p>
<p>The purpose of this study is to examine the impact of hybrid and fully remote work models on organizational dynamics and to assess the role of digital technologies in ensuring management effectiveness. The research aims to identify how contemporary work models affect employee productivity, motivation, organizational engagement, communication effectiveness, and leadership processes. It also analyzes the challenges associated with digital security, employee coordination, and the maintenance of organizational culture.</p>
<p>The theoretical part of the paper is based on an analysis of contemporary international academic literature addressing the development of hybrid and remote work, organizational transformation, digital leadership, employee behavior, and technological adaptation processes. The study discusses ongoing changes in modern organizations, the development of digital communication systems, and the importance of data-driven management practices.</p>
<p>The empirical part of the research is based on a quantitative survey conducted through Google Forms. A total of 100 respondents participated in the study, all of whom were employed in various organizations and had experience with hybrid or remote work arrangements. The analysis of the collected data revealed that the majority of respondents positively evaluate the impact of digital technologies on work processes. The findings indicate that the hybrid work model contributes to increased productivity, improved work-life balance, and sustained employee motivation. At the same time, the study demonstrated that organizations continue to face significant challenges related to ensuring effective communication, maintaining employees’ organizational identification, and upholding high standards of cybersecurity.</p>
<p>Based on the research findings, it was concluded that the success of hybrid and fully remote work models depends not only on technological infrastructure but also on effective leadership, employee engagement, organizational culture, and the proper organization of managerial processes. The study has practical significance for organizations that are planning to implement or are already utilizing modern work models and seek to improve management effectiveness within a digital environment.</p>
<p> </p>